CELEX: 62015TN0564
Language: hr
Date: 2015-09-25 00:00:00
Title: Predmet T-564/15: Tužba podnesena 25. rujna 2015. – Spliethoff’s Bevrachtingskantoor protiv Komisije

30.11.2015   
            
            
               HR
            
            
               Službeni list Europske unije
            
            
               C 398/65
            
         Tužba podnesena 25. rujna 2015. – Spliethoff’s Bevrachtingskantoor protiv Komisije
   (Predmet T-564/15)
   (2015/C 398/79)
   Jezik postupka: engleski
   
      Stranke
   
   
      Tužitelj: Spliethoff’s Bevrachtingskantoor BV (Amsterdam, Nizozemska) (zastupnik: P. Glazener, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije od 17. srpnja 2015. kojom se odbija tužiteljev prijedlog podnesen u vezi s pozivom na dostavu ponuda u okviru Provedbenom odlukom Komisije C(2014)1921 final od 26. ožujka 2014. o uspostavi višegodišnjeg programa rada 2014. za financijsku pomoć u području Instrumenta za povezivanje Europe;
            
         
               —
            
            
               naloži Komisiji donošenje nove odluke u odnosu na tužiteljev prijedlog, uzimajući u obzir presudu Općeg suda, u roku od tri mjeseca od dana donošenja presude;
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, kojim se navodi očita pogreška u ocjeni
               
                           —
                        
                        
                           Ocjena tužiteljeve prijedloga nepravilna je u pogledu kriterija dodjele koji se odnose na značaj, utjecaj i kvalitetu. Uz pravilnu ocjenu tih kriterija dodjele, prijedlog je trebao biti odabran za sufinanciranje iz sredstava EU.
                        
                     
         
               2.
            
            
               Drugi tužbeni razlog, kojim se navodi povreda načela jednakog postupanja
               
                           —
                        
                        
                           Komisija je povrijedila načelo jednakog postupanja u pobijanoj odluci jer nije odabrala tužiteljev prijedlog, dok je odabrala druge, slične prijedloge u vezi s tehnologijom smanjenja emisija.